**APSTIPRINU**

Daugavpils valstspilsētas pašvaldības iestādes

“Jaunatnes lietu un sporta pārvalde”vadītāja

\_\_\_\_\_\_\_\_\_\_\_\_\_\_\_\_\_\_ V.Linkeviča

2024. gada \_\_\_ . aprīlī

**Daugavpils pilsētas atklātais čempionāts**

**spiningošanā**

**Nolikums**

**1. Sacensību mērķis**

1.1. Popularizēt makšķerēšanu, kā veselīgu un aktīvu dzīvesveidu;

1.2. Noskaidrot meistarīgākos spiningotājus.

**2. Sacensību rīkotāji un tiesneši**

2.1. Sacensības organizē Daugavpils valstspilsētas pašvaldības iestāde „Jaunatnes lietu un sporta pārvalde”, Reģ. Nr. 90011647754 (Turpmāk – Pārvalde), atbildīgā persona par sacensību norisi un epidemioloģisko prasību ievērošanu Vjačeslavs Janens (mob.28830174), sadarbībā ar Daugavpils valstspilsētas pašvaldības iestādi “Komunālās saimniecības pārvalde” un Valsts vides dienesta Daugavpils reģionālā vides pārvaldi. Galvenais tiesnesis – Daugavpils valstspilsētas pašvaldības policijas kārtībnieks Mihails Timofejevs (mob.29264982).

**3. Sacensību vieta un laiks.**

3.1. Sacensību vieta: **Lielais Stropu ezers,** **Dzintaru iela 74 ( Stropu Vilnis**)**, Daugavpils;**

3.2. Sacensības notiks 01.05.2024;

3.3. Sacensību programma:

3.3.1. Dalībnieku reģistrācija 7:00-7:40 (Stropu vilnis, Dzintaru iela 74, Daugavpils);

3.3.2. Informatīvā sapulce un laivu pārbaude 7:40 (Stropu vilnis, Dzintaru iela 74, Daugavpils);

3.3.3. Makšķerēšanas laiks 8:00-14:00;

3.3.4. Rezultātu apkopošana 14:00-15:00 (Stropu vilnis, Dzintaru iela 74, Daugavpils);

3.3.5. Apbalvošana 15:00 (Stropu vilnis, Dzintaru iela 74, Daugavpils).

3.4. Papildus informācija **www.daugavpils.lv;**

3.5. Dalība sacensībās bezmaksas.

**4. Sacensību dalībnieki**

4.1. Sacensībās drīkst piedalīties visi makšķerēšanas sporta entuziasti, neatkarīgi no vecuma, dzimuma un dzīves vietas. Visiem dalībniekiem jābūt derīgām makšķerēšanas kartēm un licencēm makšķerēšanai Lielā Stropu ezerā;

4.2. Sacensības notiek individuālajā un laivu ekipāžu konkurencē. Ekipāžu veido divi cilvēki, kuri atrodas vienā laivā;

4.3. Nepilngadīgiem bērniem obligāti jāatrodas vienā laivā ar vecākiem un vecāki uzņemas atbildību par bērnu drošību;

4.4. Līdz starta sākumam makšķerēšana ir aizliegta.

**5. Sacensību noteikumi.**

5.1. Sacensības tiek rīkotas ievērojot Latvijas Republikas Ministru kabineta noteikumus Nr.800„Makšķerēšanas, vēžošanas un zemūdens medību noteikumi” no 2022. gada 13. janvāra un Daugavpils pilsētas saistošie noteikumi Nr.19 par Daugavpils pilsētas Lielā Stropu ezera licencētās makšķerēšanas nolikumu;

5.2. Dalībnieki uz sacensībām ierodas ar savām laivām, kurām jābūt tehniskā kārtībā un aprīkotām atbilstoši ar iekšējo ūdeņu kuģošanas noteikumiem;

5.3. Katram sacensību dalībniekam atļauts zvejot ar vienu spiningu, kurš aprīkots ar mākslīgo ēsmas imitāciju no laivas (gan airu, gan motoru), noenkurotas, dreifējošas laivas, izņemot trolingošanu. Sagatavoti drīkst būt vairāki spiningi. Aizliegts makšķerēt un atrasties tuvāk par 50 m no citas laivas;

5.4. Tiks vērtētas šādas zivis: līdaka, asaris;

5.5. Sacensību dalībnieku pienākums ir informēt tiesnesi par citu dalībnieku negodīgu rīcību, sacensību norises un zivju lomu mērīšanas laikā.

5.6. **Atļauts izmantot Panoptix LiveScope, ActiveRarget vai līdzīgas tehnoloģijas, var izmantot eholotes izmantojot lejas vai sānu skatus.**

**6. Drošības noteikumu ievērošana.**

6.1. Sacensību dalībnieks, atrodoties uz ūdens, pats ir atbildīgs par risku un drošību uz ūdens.

**7. Atbildība par sacensību noteikumu neievērošanu.**

7.1. Par sacensību rezultātu viltošanu, nepatiesu ziņu sniegšanu un noteikumu neievērošanu, sacensību dalībnieks, ar sacensību galvenā tiesneša lēmumu,var tikt diskvalificēts;

7.2..Katrs sacensību dalībnieks ir atbildīgs par ūdenstilpnes, piekrastes zonas kārtības noteikumu ievērošanu;

7.3. Strīdīgos jautājumos, gala lēmumu pieņem sacensību galvenais tiesnesis;

7.4. Galvenajam tiesnesim ir tiesības veikt korekcijas sacensību nolikumā.

**8. Vērtēšana un uzvarētāju noteikšana.**

8.1. Vērtēšanā tiek pieņemtas tikai dzīvas zivis;

8.2.. Zivis, kas neatbilst minimālajam lomā paturamajam izmēram, ir nekavējoties jāatbrīvo;

8.3. Līdakas no 50 cm, zandarti no 45 cm (liegums līdz 31. maijam), asari no 20 cm;

8.4. **Kam ir Panoptix LiveScope**, ActiveRarget vai līdzīgas tehnoloģijas, lomā var paturēt **līdakas no 60 cm**, zandarti no 45 cm (liegums līdz 31. maijam), asari no 20 cm;

8.5. Ekipāžas rezultāts tiek aprēķināts, summējot kilogramus par plēsīgajām zivīm no šādām sugām: līdaka, zandarts (liegums līdz 31.maijam), asaris;

8.6. Individuālais rezultāts tiek aprēķināts, summējot kilogramus par plēsīgajām zivīm no šādām sugām: līdaka, zandarts (liegums līdz 31.maijam), asaris;

8.7. Zivs svars tiek fiksēts tikai pilnus gramus;

8.8. Zivis, kas neatbilst noteiktajam minimālajam izmēram, protokolā netiek reģistrētas un svars tām nav spēkā. Piemēram, līdaka 49.90 cm, nav uzskatāma par 50 cm garu līdaku;

8.9. Ekipāžu vērtējumā vienādu svaru gadījumā augstāku vietu ieņem tā ekipāža, kurai ieskaitīta 1 garākā zivs;

8.10. Individuālajā vērtējumā vienāda svara gadījumā augstāku vietu ieņem dalībnieks, kuram ieskaitīta lomā 1 garākā zivs.

**9. Apbalvošana.**

9.1. Pirmo trīs vietu ieguvēji katrā kategorijā tiks apbalvoti ar balvām, kausiem un medaļām;

9.2 Sacensību organizatori ir tiesīgi noteikt papildus balvas par sacensību rezultātiem.

**10*.* Personu datu apstrāde sacensību gaitā.**

10.1 Daugavpils valsts pilsētas pašvaldības iestāde “Jaunatnes lietu un sporta pārvalde”, reģistrācijas numurs 90011647754 (kā **Pārzinis**) rūpīgi attiecas pret fizisko personu privātumu un ievēro personas datu apstrādes principus, proti:

* + - apstrādā personas datus likumīgi, godprātīgi un datu subjektam pārredzamā veidā;
    - apstrādei ir konkrēti, skaidri un leģitīmi nolūki;
    - apstrādātie dati ir adekvāti, atbilstīgi un ietver tikai nolūku sasniegšanai nepieciešamo informāciju;
    - dati ir precīzi un, ja nepieciešams, atjaunināti;
    - tiek glabāti atbilstošā veidā un ne ilgāk, kā nepieciešams apstrādes nolūkiem;
    - nodrošina datu subjekta tiesību ievērošanu.

10.2. **Datu subjekti** – dalībnieki;

10.3**.** Lai nodrošinātu Daugavpils valstspilsētas atklātā čempionāta spiningošanā norisi, Pārzinis apstrādās šādus personu datus:

1. **Nolūks** – dalībnieku apzināšana un dalībai nepieciešamo dokumentu pārbaude,

**Apstrādes veids** – pieteikumu sarakstu sastādīšana;

**Tiesiskais pamats** – Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK ( turpmāk – VDAR) 6.panta 1.punkta e) apakšpunkts (apstrāde ir vajadzīga, lai izpildītu uzdevumu, ko veic sabiedrības interesēs, vai īstenojot pārzinim likumīgi piešķirtās oficiālās pilnvaras);

**Personu dati** – dalībniekiem - vārds, uzvārds, kontakti (telefons/e-pasts), vecums;

**Saņēmēju kategorijas** – Pārziņa speciālisti,

**Datu glabāšana** – divas nedēļas pēc sacensību norises pabeigšanas un dalībnieku apbalvošanas, pēc termiņa ievāktie, apstrādātie dati tiek neatgriezeniski dzēsti;

1. **Nolūks** – sacensību norises dokumentēšana, apsveikšanas dokumentēšana.

**Apstrādes veids** – fotografēšana;

**Tiesiskais pamats** – VDAR 6.panta 1.punkta e) apakšpunkts (apstrāde ir vajadzīga, lai izpildītu uzdevumu, ko veic sabiedrības interesēs, vai īstenojot pārzinim likumīgi piešķirtās oficiālās pilnvaras);

**Personu dati** – spēlētāju, pasākuma dalībnieku (apsveicēji, apmeklētāji) foto;

**Saņēmēju kategorijas** – Pārziņa/Apstrādātāja speciālisti, sabiedrība;

**Datu glabāšana** – 3 gadi

1. **Nolūks** - sabiedrības informēšana par sacensību rezultātiem;

**Apstrādes veids** – sacensību uzvarētāju publicēšana Daugavpils valstspilsētas domes tīmekļa vietnē www.daugavpils.lv, Jaunatnes lietu un sporta pārvaldes sociālā tīkla Facebook kontā;

**Personu dati** - spēlētāju vārds, uzvārds, fotogrāfija, komanda;

**Tiesiskais pamats** - VDAR 6.panta 1.punkta e) apakšpunkts (apstrāde ir vajadzīga, lai izpildītu uzdevumu, ko veic sabiedrības interesēs, vai īstenojot pārzinim likumīgi piešķirtās oficiālās pilnvaras);

**Saņēmēju kategorijas** – sabiedrība, tīmekļa vietņu apmeklētāji, sociālā tīkla Facebook reģistrētie lietotāji;

**Datu glabāšana** – saskaņā ar tīmekļa vietnes privātuma politiku vai 3 gadus no norises publikācijas brīža.

10.4. Pirms datu apstrādes un sacensību norises gaitā datu subjekti tiek informēti par personas datu apstrādi, kā arī, viņu tiesībām uz piekļuvi, labošanu, iebilšanu, dzēšanu, apstrādes ierobežošanu, un tiesībām griezties datu apstrādes jautājumos vai ar sūdzību:

* + - Pie Pārziņa - kontaktpersona: Ivars Caune, ivars.caune@daugavpils.lv, adrese: Kandavas ielā 17A, Daugavpils;
    - Pie Pārziņa datu aizsardzības speciālista: e-pasts - dati@daugavpils.lv, adrese: Krišjāņa Valdemāra ielā 1, Daugavpils;
    - Personas datu apstrādi uzraugošā iestādē – Datu Valsts Inspekcija, Blaumaņa iela 11/13-15, Rīga, LV-1011.

10.5Iesniedzot pieteikumu sacensībām, dalībnieks (pārstāvis/treneris) apliecina, ka

* + - ir iepazinies ar sacensību nolikumu,
    - informēts par personas datu apstrādi sacensību gaitā un ir informējis komandas dalībniekus par viņu personas datu apstrādi,
    - informēts par savām (kā datu subjektu) tiesībām saistībā ar personas datu apstrādi: tiesības uz informēšanu par personas datu apstrādi, piekļuvi saviem personas datiem, datu labošanu, datu apstrādes ierobežošanu, iebilšanu pret datu apstrādi;
    - informēts, ka savu datu subjekta tiesību realizēšanai var griezties pie Pārziņa kontaktpersonas, Pārziņa datu aizsardzības speciālista, vai ar iesniegumu/sūdzību Datu Valsts Inspekcijā.